《寄郑苏堪 其一》
清代·周景涛

昔吾困江县，而子相临存。惘惘雨中别，寄诗宁吾魂。

再面胡不欢，各会难为言。出悔入亦悔，苟禄安足论。

子有千载诗，不官能自尊。使子以诗昌，天意良未敦。

长吟且袖手，勿讶霜鬓繁。不见黄河清，讵乏卮酒浑。

作者简介：周景涛，字松孙，侯官人。光绪壬辰进士，改庶吉士，历官学部员外郎。